Der er i weekenden begået hærværk mod seks biler i Skagen. Politiet efterlyser vidner eller andre, som kan hjælpe med opklaringen af sagen.

Der er i weekenden begået hærværk mod seks biler i Skagen. Politiet efterlyser vidner eller andre, som kan hjælpe med opklaringen af sagen, skriver Kanal Frederikshavn . Seks biler, som var parkeret på Trindelvej ved nummer 52, 54 og 56, har fået rykket sidespejlene af. Derudover har en kabinescooter i samme område fået knust sin bagrude. Skete på fire timer Det skete i perioden fra lørdag kl. 22.00 til søndag kl. 02.00. Der er altså tale om et tidsrum på fire timer. - Vi håber, at der er folk, som har set eller bemærket noget, eller på anden måde kan hjælpe os med opklaringen af sagen, siger politikommissær Peter Skovbak, leder af Efterforskningscenter Frederikshavn. Politiet træffes på 1-1-4. Det pågældende område på Trindelvej ligger tæt på jernbanen, bag ved Skagen Kultur- og Fritidscenter.